Lea Michele

Lea Michele Sarfati, artistinimi: Lea Michele, (s. 29. elokuuta 1986 Bronx, New York, Yhdysvallat) on yhdysvaltalainen näyttelijä, laulaja ja kirjailija. Hän on näytellyt muun muassa Rachel Berryn roolin televisiosarjassa Glee. 

 Tausta 
Lea Michele syntyi New Yorkissa ja kasvoi Tenaflyssa New Jerseyssä, jonne hän muutti nelivuotiaana. Hänen äitinsä Edith (o.s. Porcelli) on italialaista sukua oleva katolilainen ja isä Marc Sarfati juutalainen, jolla on kreikkalaisiax sukujuuria. Lea kasvatettiin äitinsä tavoin katoliseksi.My Gloss - Lea Michele Loves Being Healthy  Hän kävi Tenafly High Schoolia, jossa oli mukana muun muassa kuorossa. Kesät hän vietti Stagedoor Manor -näyttämökoulun leirillä.

Michele alkoi käyttää taiteilijanimeään nuorena, sillä häntä pilkattiin koulussa sukunimensä vuoksi. Koe-esiintyessään Les Misérables -musikaaliin hän oli vasta kahdeksanvuotias. Michele oli alun perin mennyt tilaisuuteen tukemaan ystäväänsä, mutta saikin itse nuoren Cosetten roolin. Michele kävi kotikoulua ollessaan ensi kerran mukana Ragtime -musikaalissa Torontossa vuonna 1997.

 Ura 
 Näyttelijänä 
Michele aloitti uransa kahdeksanvuotiaana lapsinäyttelijänä Broadwayn Les Misérables -musikaalissa. 12-vuotiaana hän esiintyi jälleen Ragtime-musikaalissa esityksen alkuperäisessä Broadway-kokoonpanossa Audra McDonaldin ja Brian Stokes Mitchellin kanssa.

Michelen seuraava rooli Broadwaylla oli Viulunsoittaja katolla -musikaalissa vuonna 2004. Hän oli myös mukana musikaalin cd-äänityksellä.

Michele esitti Wendlaa musikaalissa Spring Awakening ensin Off Broadwaylla ja myöhemmin Broadwaylla ollessaan 20-vuotias. Hän lauloi myös musikaalin äänityksellä, joka palkittiin parhaan musikaalialbumin Grammy-palkinnolla. Michele sai roolistaan Drama Desk Award -ehdokkuuden. Lokakuussa 2010 Michele tähditti Glee-vastanäyttelijänsä Matthew Morrisonin kanssa musikaalia The Rocky Horror Picture Show.

Michele esitti Rachel Berryä Fox-kanavan musikaalisessa komediasarjassa Glee vuosina 2009–2015. Sarjan luoja Ryan Murphy oli kirjoittanut roolin yksinomaan häntä varten. Michele oli Glee -sarjan päätähti. Hän on saanut roolistaan Satellite Award -palkinnon ja ollut ehdolla Primetime Emmyn ja Golden Globen saajaksi.Lea Michele – Awards and Nominations Michelen sarjassa esittämiä kappaleita äänitettiin Gleen soundtrack-albumeille. Hän sai lauluesityksistään kaksi Grammy-ehdokkuutta. Vuonna 2010 Michele teki muiden Glee-näyttelijöiden kanssa pitkän konserttikiertueen Yhdysvalloissa. Myöhemmin kiertue laajeni myös Englantiin ja Irlantiin. Näyttelijät esiintyivät konserteissa roolihahmoinaan.

Gleen jälkeen Michele oli yksi pääosanäyttelijöistä Foxin kauhukomediasarjassa Scream Queens. Sittemmin hän on näytellyt ABC-kanavan komediasarjassa The Mayor.

 Muusikkona 
Michele julkaisi debyyttialbuminsa Louder 28. helmikuuta 2014. Albumi oli kärkisijalla iTunesin kansainvälisellä listalla ja nousi myös Billboard 200-listan sijalle 4. Levyjä myytiin 62 000 kappaletta ensimmäisen viikon aikana. Siltä julkaistiin kaksi singleä, ”Cannonball” ja ”On My Way”. Albumilla on myös Michelen edesmenneelle poikaystävälle Cory Monteithille kirjoitettu ja omistettu kappale ”If You Say So”, joka kertoo heidän viimeisestä vuoropuhelustaan keskenään.

Huhtikuussa 2017 Michele julkaisi toisen studioalbuminsa Places. Sen johtosinglenä julkaistiin ”Love Is Alive”. Albumi pääsi Billboard 200-listan sijalle 28. Vuonna 2019 Michele julkaisi jouluaiheisen albumin Christmas in the City.

 Kirjailijana 
Michelen ensimmäinen kirja, Brunette Ambition, julkaistiin 13. toukokuuta 2014. Kirja oli kolmantena The New York Timesin Best Seller-listalla. Hänen toinen kirjansa You First julkaistiin 22. syyskuuta 2015.

 Mainoksissa 
Michele on ollut muun muassa Doven, Niken, Candie'sin ja L'Oréalin mainoskasvona.

 Yksityiselämä 
Michele seurusteli Glee-vastanäyttelijänsä Cory Monteithin kanssa, joka kuoli alkoholin ja heroiinin yliannostukseen heinäkuussa 2013. Maaliskuussa 2019 Michele avioitui AYR-vaatemerkin toimitusjohtajan Zandy Reichin kanssa. Pariskunnan poika syntyi elokuussa 2020.

Kesäkuussa 2020 Michele joutui somekohun keskelle julkaistuaan Twitter-päivityksen, jossa hän ilmaisi tukensa Black Lives Matter -kampanjalle. Michelen entinen Glee-vastanäyttelijä Samantha Ware vastasi tähän julkaisulla, jossa hän syytti Micheleä kiusaamisesta. Julkaisuun vastasi myös muita sarjan näyttelijöitä sekä avustajina toimineita, joiden mukaan Michele oli esittänyt kuvauspaikalla rasistisia kommentteja ja käyttäytynyt epämiellyttävästi. Michele julkaisi kohun seurauksena Instagramissa päivityksen, jossa hän pyysi sanojaan ja käytöstään anteeksi.

 Filmografia 
pienoiskuva|right|Lea Michele San Diego Comic-Conissa 2015.
 Elokuvat 
 Vuosi Elokuva Rooli 1998 Buster & Chauncey's Silent Night Christina (ääni) 2011 Glee: The 3D Concert Movie Rachel Berry New Year’s Eve Elise 2012 Legends of Oz: Dorothy's Return Dorothy Gale (ääni)

 Televisio 
 Vuosi Suomenkielinen nimi Alkuperäinen nimi Rooli Jaksot 2000 Hädän hetkellä Third Watch Sammi ”Spring Forward Fall Back” 2009–2015 Glee Glee Rachel Berry päärooli; 118 jaksoa 2010 Simpsonit The Simpsons Sarah (ääni) ”Elementary School Musical” 2011 The Cleveland Show The Cleveland Show Rachel Berry (ääni) ”How Do You Solve a Problem Like Roberta?” 2014 Sons of Anarchy Sons of Anarchy Gertie ”Smoke ’em If You Got ’em” 2015–2016 Scream Queens Scream Queens Hester Ulrich vakituinen rooli; 23 jaksoa 2017 Dimension 404 Dimension 404 Amanda ”Matchmaker” 2017–2018 The Mayor The Mayor Valentina Barella 13 jaksoa 2019 Same Time, Next Christmas Same Time, Next Christmas Olivia Henderson Televisioelokuva

 Teatterirooleja 
 Vuosi Näytelmä Rooli Muuta 1995–1996 Les Misérables nuori Cosette Imperial Theatre 1997 Ragtime pieni tyttö Toronto Centre for the Arts 1998–1999 Lyric Theatre 2004 The Diary of Anne Frank Anne Frank Round House Theatre 2004–2005 Viulunsoittaja katolla Shprintze Minskoff Theatre 2006 Hot and Sweet Naleen New York Musical Theatre Festival 2006 Spring Awakening Wendla Bergmann Atlantic Theater Company 2006–2008 Eugene O’Neill Theatre 2008 Alive in the World Phoebe The Zipper Factory Les Misérables Éponine Thénardier Hollywood Bowl 2010 The Rocky Horror Picture Show Janet Weiss Wiltern Theatre 2019 Pieni merenneito Prinsessa Ariel Hollywood Bowl
Playbill - Spring Awakening Workshopped at Roundabout Theatre CompanyPlaybill - Katie Finneran, Lea Michele Complete Cast of NYMF’s Hot and SweetBroadway.com - Idina Menzel and Lea Michele Bring Nero to Vassar

 Diskografia 
 Glee-julkaisut 
 Ragtime: Original Cast Recording (1998)
 Fiddler on the Roof: Revival Cast Recording (2004)
 Spring Awakening: Original Cast Recording (2006)
 Glee: The Music, Volume 1 (2009)
 Glee: The Music, Volume 2 (2009)
 Glee: The Music, Volume 3 Showstoppers (2010)
 Glee: The Music, The Christmas Album (2010)
 Glee: The Music, Volume 4 (2010)
 Glee: The Music, Volume 5 (2011)

 Sooloartistina 
 Louder (2014)
 Places (2017)

 Teokset 



 Lähteet 

 Aiheesta muualla 


 Lea Michele Internet Broadway Databasessa
 Lea Michele TV-com-sivustolla 

Luokka:Yhdysvaltalaiset teatterinäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset lapsinäyttelijät
Luokka:Yhdysvaltalaiset laulajat
Luokka:Vuonna 1986 syntyneet
Luokka:Elävät henkilöt
Luokka:Seulonnan keskeiset artikkelit